b"\n_START_ARTICLE_\nSiachen\n_START_SECTION_\nGeografia\n_START_PARAGRAPH_\nSia en llengua Balti \xc3\xa9s el nom d'una planta ros\xc3\xa0cia que es troba abundantment en la regi\xc3\xb3. Siachen vol dir un lloc ple d'aquestes plantes sia. El nom de la mateixa glacera s'atribueix a Tom Longstaff.\n_START_SECTION_\nFosa\n_START_PARAGRAPH_\nL'aigua de la fosa de la glacera va a parar al riu Indus a trav\xc3\xa9s dels seus afluents Nubra (o Ladakh) i riu Shyok. L'escalfament global ha tingut gran impacte en l'Him\xc3\xa0laia i les glaceres es fonen a taxes sense precedents i les pluges del mons\xc3\xb3 actualment apareixen al nord de les muntanyes. El volum de la glacera s'ha redu\xc3\xaft molt en les darreres d\xc3\xa8cades. L'activitat militar a la zona tamb\xc3\xa9 degrada el medi ambient.\n_START_SECTION_\nConflicte fronterer\n_START_PARAGRAPH_\nLa regi\xc3\xb3 d'aquest glacera ha estat un camp de batalla intermitent des de 1984 entre \xc3\x8dndia i Pakistan, i els dos estats hi tenen forces militars permanents fins als 6.000 m d'altitud en una zona exemple de guerra de muntanya."